Նկատենք, որ կառավարության ծրագրում թվային տվյալներ եւ այդ առումով ծրագրեր արտացոլված չեն: Իհարկե, սա հասկանալի է, քանի որ խոսքը ժամանակավոր կառավարության մասին է, որի հիմնական ցանկությունն արտահերթ ընտրությունների գնալն է: Միեւնույն ժամանակ հենց այս հանգամանքը կարող է պատճառ հանդիսանալ ՀՀԿ-ի քննադատության: Երեկ «Ժողովուրդ» օրաթերթի հետ զրույցում ՀՀ ֆինանսների նախարար Ատոմ Ջանջուղազյանը դժվարացավ ասել, թե ինչու են կառավարության ծրագրից բացակայում թվային տվյալները: «Ամեն մի ծրագիր նախորդ ծրագրից մեծ հավանականությամբ տարբերվում է: Ուղենիշներ կան, բայց թվեր չկան, եւ դրան պետք է վերաբերվել հենց այդպես, որ թվեր չկան: Քանի որ չկա որեւէ պահանջ, որը կարգավորված է որեւէ մի ակտով, եւ պետք է որեւէ ծրագիր դրան համապատասխանի, ապա այստեղ խնդիր չկա», – նշեց Ջանջուղազյանը: